- Հետընտրական զարգացումները բնորոշ են բոլոր պետություններին: Այլ խնդիր է, թե դրանք ինչ կերպ են արտահայտվում: Կարծում եմ` և´ իշխանությունը, և´ ընդդիմությունն ամեն ինչ պետք է անեն միայն օրենքի շրջանակներում: Այն, որ պարտվող կողմի համար դժվար է հաղթահարել այդ պարտության բարդույթը և այն ընդունել արժանապատվորեն, տեսնում ենք, որ ամբողջ աշխարհում կարող է լինել: Պարտվող կողմը միշտ կարծում է, թե ինքը կարող էր ավելին անել և հաղթել: Այստեղ ես որևէ խնդիր չեմ տեսնում: Կարևոր է, որ կարողանան բանականության սահմաններում և օրինական դաշտում հաղթահարել ստեղծված իրավիճակը, ինչի հույսը ես ունեմ: